kardosdrur/scandi-wiki huggingface dataset:
Caspar Paslich

Caspar Paslich (1530 - 1597) var gennem mange år diplomat og jurist i den danske konges tjeneste.
Han var af adelig pommersk slægt, født og opvokset i Rostock. Uddannede sig som jurist ved tyske universiteter og blev færdig i 1553.

Caspar Paslich kom 1557 til Danmark, hvor han blev ansat af kong Christian 3. i Tyske Kancelli. Dets arbejdsområdet var forholdet mellem kongeriget og hertugdømmerne samt udenrigspolitikken især forholdet til den tyske kejser og de mange tyske fyrstestater, bispedømmer og fristæder. Paslich blev en af kongens betroede mænd, en diplomat som kongen sendte rundt i Europa på vigtige opdrag.

Paslichs løn var afkastet af danske godser/gårde herunder Rønnebæksholm ved Næstved, som han fik overdraget af Frederik 2. som privat ejendom i 1571 for sin tro tjeneste.
Paslich boede med sin familie på Rønnebæksholm fra 1571 til sin død i 1597. Han ligger begravet i Sankt Peders Kirke i Næstved under sin gravsten i den sydlige side af koret.

OBS: Slægten Paslich optræder i Danmarks Adels Aarbog under staveformen Paslick.

Paslichs Calendarium 

Caspar Paslich kom i 1551 i besiddelse af bogen Calendarium Historicum, skrevet af Paulus Eberus (Paul Eber).

Calendarium Historicum indeholder en oversigt over vigtige historiske begivenheder, hvor hver dag i et år har fået tildelt én side. På alle sider er der plads til, at ejeren af bogen har kunnet skrive egne optegnelser.  Det har Paslich gjort fra 1551 til 1588. Det er optegnelser om personlige og private forhold, om hans embede som rådgiver og diplomat for to danske konger og om historisk-politiske forhold. Dagbogen er ført på latin og giver et unikt indblik Paslichs liv og gerning.

Calendariet opbevares på Uppsala Universitets Bibliotek. En udskrift (på latin) er udgivet af O. Walde i Danske Magasin, 6. (1913)

En kommenteret dansk oversættelse er udarbejdet og offentliggjort som webpræsentation i 2017.

Eksterne henvisninger 
Caspar Paslichs Calendarium

Danskere i 1500-tallet
Jurister fra Tyskland
Lensmænd fra Danmark
Godsejere fra Danmark
Tandimplantat

Et tandimplantat er en kunstig erstatning af en eller flere manglende tænder. Selve implantatet består af en lille titaniumsskrue der fastgøres i kæbeknoglen, med henblik på fastgørelse af en protetisk tand. I forbindelse med et implantater i den bageste del af overmunden, er det ofte nødvendigt også at gennemføre et sinusløft, for at forhindre at toppen af skruen stikker op i bihulerne.

For at lave en implantatbehandling er det nødvendigt at patienten besidder en tilstrækkelig mængde kæbeknogle. Har patienten ikke høj eller tyk nok knogleprofil, kan dette i visse tilfælde afhjælpes med en knogleopbyggende behandling. Dette gøres med et biologisk materiale, der fungerer som en cement, der vokser sammen med den oprindelige knoglemasse.

Tænder
Tandlæger
Normalår (energiteknologi)

Et normalår er et begreb fra energiteknologien. Et normalår er 2906 graddage.

Graddagetallet for et døgn beregnes som 17°C minus døgnets middeltemperatur. Graddageantallet for et år er summen af graddageantallene i året, og kan sammenholdes med normalåret til brug for beregning af afvigelelsen i udgifter til opvarmning af bygninger et givent år i forhold til normalåret.

Definition 
Normalåret er defineret af Teknologisk Institut. Normalåret udgør det gennemsnitlige antal graddage per år for årene 1936-1980.

"Teknologisk Instituts normalår (2906) blev udregnet og defineret i 1980 med baggrund i gennemsnittet af de årlige skyggegraddagetal registreret fra 1936 og til 1980."

Det årlige graddageantal har de seneste årtier vist en faldende tendens i forhold til normalåret på grund af klimaforandringer. Således var graddageantallet for 2014 27,7 % lavere end normalåret.

Klimakorrigeret forbrug 
Normalåret benyttes ved beregningen af det klimakorrigerede forbrug for en bygning, for forbruget i et måleår holdes op mod antallet af graddage i måleåret i forhold til normalåret.

Se også 
 Normalår
 Graddag

Henvisninger 

Opvarmning
Energistyring
Greifswalder Bodden

Greifswalder Bodden er en bugt i den sydlige del af  Østersøen med et areal på  514 km² den største havbugt der Nationalpark Vorpommersche Boddenlandschaft ved sydkysten af Østersøen ud for  den tyske delstat Mecklenburg-Vorpommern.

Geografi 
Bugten er omgivet af øen  Rügen mod nord og det vorpommerske fastland mod vest og syd. Mod øst adskiller den kun 1,5 til 2,5 dybe  Boddenrandschwelle og de små øer  Ruden og Greifswalder Oie Greifswalder Bodden fra den åbne del af Østersøen. Mod sydøst ligger øen  Usedom.

I den vestlige del af  Greifswalder Boddens danner Strelasund en yderligere forbindelse til Østersøen. Den nordlige del af  bugten kaldes også Rügischer Bodden. Kystlinjen af  Greifswalder Bodden er varieret. Halvøerne  Zudar, Struck og dele af  Mönchgut rager ud i bugten og deler den i yderligere bugter,, mod nord Havingmed  Selliner See og  Hagensche Wiek, mod vest Schoritzer Wiek og mod syd Dänische Wiek). Ud over de ovenfor nævnte øer mod øst, er der i bugten også  øerne Vilm, Koos, Riems og den tidligere ø, men nu blot en sandbanke,  Stubber.

Den gennemsnitlige vandybde ligger omkring 5,6 m (max. 13,5 m). Hele området er Natura 2000-område

Eksterne kilder og henvisninger

 Literatur über Greifswalder Bodden in der Landesbibliographie MV
 Natura 2000 Schutzgebiete des Greifswalder Boddens

Østersøen 

Bodden
Mecklenburg-Vorpommerns geografi
Charles Pasqua

Charles Pasqua (født 18. april 1927 i Grasse, Alpes-Maritimes, død 29. juni 2015 i den parisiske forstad Suresnes i Hauts-de-Seine) var en fransk forretningsmand og gaullistisk politiker.

Indenrigsminister 
Han var indenrigsminister to gange, først under Jacques Chiracs regering i 1986–1988 og igen under Édouard Balladurs regering i 1993–1995.

Modstandsmand og gaullist 
Som 16-årig gik Charles Pasqua ind i Den franske modstandsbevægelse, og i resten af sit liv var han medlem af en række gaullistiske partier:
 1947-1955: Det franske folks samling
 1958-1968: Unionen for den nye republik
 1968-1976: Unionen af demokrater for republikken
 1976-1999: Samling for Republiken 
 1999-2004: Samling for Frankrig
 2004-2015: Union for en folkelig bevægelse

Medlem af Nationalforsamlingen 
Charles Pasqua var medlem af Nationalforsamlingen i 1968–1973.

Senator 
Charles Pasqua var medlem af Senatet i 1977–1986, 1988–1993, i 1995–1999 og i 2004–2011. Han var formand for den gaullistiske gruppe i 1981–1986 og i 1988–1993.

Formand for departementsrådet 
Charles Pasqua var medlem af departementsrådet for Hauts-de-Seine i 1970–1976 og i 1988–2004. Han var formand for departementsrådet i 1973–1976 og i 1988–2004.

Desuden var han medlem af byrådet i Neuilly-sur-Seine i 1983–2001.

Medlem af Europa-Parlamentet 
Charles Pasqua var Europaparlamentsmedlem i 1999–2004. Han var formand for Gruppen Unionen for Nationernes Europa, der blev tilknyttet Alliance for Nationernes Europa.

Indenrigsministre fra Frankrig
Gaullister
Sydkoreas kvindefodboldlandshold

Sydkoreas kvindefodboldlandshold (Daehanminguk Yeoja Chukgu Gukgadaepyo-Team, bogstaveligt "Republiken Koreas kvindefodboldlandshold") repræsenterer Sydkorea i internationale fodboldtureringer for kvinder. Holdet kaldes "Republikken Korea" af FIFA. Deres første kamp var mod Japan i 1990, som Sydkorea tabte 13–1. Siden da har holdet kvalificeret sig til to verdensmesterskaber i fodbold, i 2003 og 2015.

I modsætning til mændenes succes, så har kvindelandsholdet fra Sydkorea ikke oplevet samme succes, dette på grund af mangel på investeringer. Efter VM i fodbold for kvinder 2015, besluttede KFA at de ville forbedre kvindefodbold i Sydkorea

Aktuel trup 
Truppen til OL-kvalifikationen 2020.

Antal kampe og mål er opdateret pr 9. februar 2019.

Cheftræner: Colin Bell

Referencer

Eksterne henvisninger 

 Officiel webside
 FIFA profil 

Kvindefodboldlandshold
Fodbold i Sydkorea
Juana Inés de la Cruz

Søster Juana Inés de la Cruz (født Juana de Asbaje y Ramírez de Santillana) (1651–1695) var forfatter og tænker, og hieronymitter-nonne i Ny Spanien, i det nuværende Mexico. Hun anses for den første kvindelige digter i den Nye Verden, og er en central skikkelse i Mexicos nationallitteratur. Hendes værk omfatter korte digte såvel som lange filosofiske digte, og teaterstykker. Hun skrev på spansk og latin og brugte desuden det indianske sprog Nahuatl i sine digte. Allerede som barn udviste un store intellektuelle gaver og en stor appetit for viden, hun måtte dog lære alt ved selvstudie da det ikke var tilladt for kvinder at gå på universitetet. Hun kom i den Ny Spanske vicedronnings tjeneste og fik ry for at kunne måle sig i viden med de mest lærte mænd ved vicekongens hof. Som attenårig gjorde hun løfter som nonne i den hieronymittiske orden, hvor hun fortsatte sine studier. I sine digte kritiserede hun kolonitidens mandsdominerede samfund, og lod stemmer blande sig fra de forskellige etniske grupper i datidens samfund. Da biskoppen af Puebla uden hendes tilladelse udgav en af hendes skrifter under pseudonymet "Filotea de la Cruz" og kritiserede hendes interesse i sekulære studier svarede hun igen med skriftet Svar til Søster Filotea hvor hun i skarpe toner forsvarede kvindens ret til at tilegne sig viden og hendes ligestilling med manden i intellektuel kapacitet. Dette svar blev så ilde modtaget at kirken tvang hende til at underskrive en tavshedsløfte med sit eget blod, og til at sælge sit bibliotek og hengive sig til åndelige sysler. Hun døde et år senere af pest, efter at have tilset og plejet andre pestramte nonner.

Blandt hendes vigtigste værker er første del af det kun delvist udgivne langdigt Drømmmen, det sekulære teaterstykke Kærligheden er en labyrint''' (Om Theseus og Ariadne), og hendes religiøse stykker såsom ode til den Guddommelige Narcissus''.

Referencer 

Digtere fra Mexico
Montpellier HSC (kvinder)

Montpellier Hérault Sport Club Féminines (oftest kaldt Montpellier) er en fransk fodboldklub for kvinder, baseret i Villeneuve-lès-Maguelone, en kommune i Montpellier arrondissementet. Klubben blev etableret i 1990. Montpellier spiller i Division 1 Féminine og blev nummer to i 2016-17 sæsonen.

Spillere

Aktuel trup 
Pr. 12. oktober 2020

Forhenværende kendte spillere 
  Camille Abily
  Andressa Alves
  Viviane Asseyi
  Jennifer Beattie
  Sonia Bompastor
  Marie-Laure Delie
  Céline Deville
  Ludivine Diguelman
  Kelly Gadéa
  Stéphanie Grand
  Hoda Lattaf
  Laure Lepailleur
  Claire Lavogez
  Ophélie Meilleroux
  Louisa Necib
  Josefine Öqvist
  Aya Sameshima
  Élodie Thomis
  Rumi Utsugi
  Francine Zouga

Hæder

Officiel 
 Division 1 Féminine (fransk mester) (niveau 1)
Vindere (2): 2003–04, 2004–05

 Challenge de France
Vindere (3): 2006, 2007, 2009

Efter invitation 
 Pyrénées Cup
Vindere (2): 2008, 2010

Danskere spillere i klubben 
 Katrine Veje (2017-2018)
 Luna Gewitz (2012-2013)

Referencer 

Kvindefodboldklubber i Frankrig
HSC (kvinder)
Union pour la nouvelle République (1958–1967)

Union pour la nouvelle République (UNR) (dansk: Unionen for den nye republik) var et fransk gaullistisk parti, der blev oprettet i 1958 og nedlagt i 1967.

Partiet støttede den daværende premierminister Charles de Gaulle i at omdanne den fjerde republik til den femte republik.

Præsidentvalg 
Ved præsidentvalgene i 1958 og 1965 støttede partiet Charles de Gaulle, der blev valgt begge gange.

Premierministre 
Partiet havde følgende premierministre:
 Michel Debré (1959–1962)
 Georges Pompidou (1962–1968)

Politiske partier i Frankrig
Gaullistiske partier
Etableret i 1958
Ophørt i 1967
Union des démocrates pour la République (1967–1976)

Union des démocrates pour la République (UDR) (dansk: Unionen af demokrater for republikken) (officielt: L’Union des démocrates pour la cinquième République (dansk: Den demokratiske union for den femte republik)) var et fransk gaullistisk parti, der blev oprettet i 1967 og nedlagt i 1976.

Partiet var en videreførelse af Unionen for den nye republik, der havde eksisteret siden 1958.

I 1976 blev partiet afløst af Samling for Republiken.

Præsidentvalg 
Ved præsidentvalget i 1969 støttede partiet Georges Pompidou, der vandt valget. I 1974 støttede partiet Jacques Chaban-Delmas, der blev nummer tre, og som dermed blev én af valgets tabere.

Premierministre 
Partiet havde følgende premierministre:
 Georges Pompidou (1962–1968)
 Maurice Couve de Murville (1968–1969
 Jacques Chaban-Delmas (1969–1972)
 Pierre Messmer (1972–1974)
 Jacques Chirac (1974–1976)

Gaullistiske partier
Etableret i 1967
Ophørt i 1976
Svigerinde

Svigerinde er betegnelsen for en kvinde, der indtager en af følgende tre pladser i en familie:
 Ægtefælles søster
 Søskendes hustru
 Ægtefælles søskendes hustru

Se også 
 Svoger

Kildeangivelser 

Familierelationer
Division 1 Féminine

Championnat de France de Football Féminin, oftest omtalt som Division 1 Féminine og forkortes som D1F, er den højeste division i fodbold for kvinder i Frankrig. Ligaen er kvindernes svar på mændenes Ligue 1 og består af 12 klubber. Sæsonerne løber fra september til juni, hvor holdene spiller 22 kampe hver, der tilsammen giver 132 kamp i sæsonen. De fleste kampe spilles lørdage og søndage, med nogle få kampe der spilles andre ugedage om aftenen. Der holdes en pause efter anden uge i december til tredje uge i januar. Division 1 Féminine er rangeret som den næstbedste kvindeliga i Europa ifølge UEFA.

Hold

Holdene i 2020–2021 

Følgende 12 klubber konkurrerer i Division 1 Féminine i 2020–21 sæsonen.

FFF Mesterskaber (fra 1974-75) 

 1975 Stade Reims (1)
 1976 Stade Reims (2)
 1977 Stade Reims (3)
 1978 AS Etroeungt (1)
 1979 AS Etroeungt (2)
 1980 Stade Reims (4)
 1981 AS Etroeungt (3)
 1982 Stade Reims (5)
 1983 VGA Saint-Maur (1)
 1984 ASJ Soyaux (1)
 1985 VGA Saint-Maur (2)
 1986 VGA Saint-Maur (3)
 1987 VGA Saint-Maur (4)
 1988 VGA Saint-Maur (5)
 1989 CS Saint-Brieuc (1)

 1990 VGA Saint-Maur (6)
 1991 FC Lyon (1)
 1992 FCF Juvisy (1)
 1993 FC Lyon (2)
 1994 FCF Juvisy (2)
 1995 FC Lyon (3)
 1996 FCF Juvisy (3)
 1997 FCF Juvisy (4)
 1998 FC Lyon (4)
 1999 Toulouse OAC (1)
 2000 Toulouse OAC (2)
 2001 Toulouse OAC (3)
 2002 Toulouse FC (4)
 2003 FCF Juvisy (5)
 2004 Montpellier HSC (1)

 2005 Montpellier HSC (2)
 2006 FCF Juvisy (6)
 2007 Olympique Lyonnais (1)
 2008 Olympique Lyonnais (2)
 2009 Olympique Lyonnais (3)
 2010 Olympique Lyonnais (4)
 2011 Olympique Lyonnais (5)
 2012 Olympique Lyonnais (6)
 2013 Olympique Lyonnais (7)
 2014 Olympique Lyonnais (8)
 2015 Olympique Lyonnais (9)
 2016 Olympique Lyonnais (10)
 2017 Olympique Lyonnais (11)
 2018 Olympique Lyonnais (12)
 2019 Olympique Lyonnais (13)
 2020 Olympique Lyonnais (14)

Topscorere 
Nedenfor ses en oversigt over topscorere for hver sæson siden 2001-02 sæsonen.

Referencer

Eksterne henvisninger 
 Officiel side  
 FootoFeminin  
 Officiel YouTube kanal 

Fodbold i Frankrig
Kvindefodboldligaer
Frederikshavn Blackhawks

Frederikshavn Blackhawks er en dansk floorballklub stiftet i 2012 med hjemmebane på Arena Nord. Klubben har hold i den bedste danske liga både på herresiden og damesiden.

Blackhawks er en sammenslutning af de to tidligere klubber i Frederikshavn, FC Outlaws og Frederikshavn Bulldogs.

Referencer

Eksterne henvisninger 
Officiel hjemmeside 

Floorballklubber fra Danmark
Blackhawks
Etableret i 2012
Dansani

Dansani A/S er en dansk leverandør af baderumsmøbler og tilbehør til badeværelset, som har hovedsæde i Haderslev. 

Dansani blev etableret som en enkeltmandsvirksomhed af Thomas Bjerrum i 1983, men udvidede i 1984 produktionskapaciteten.

Dansani udvidede markedet til de skandinaviske lande og der blev oprettet datterselskaber i Norge og Sverige. I 1997 byggedes nye produktions- og administrationsfaciliteter i Haderslev, hvor virksomheden har til stede i dag. 
Al produktion er outsourcet til udlandet og virksomhedens danske medarbejdere beskæftiger sin udelukkende med montage, udvikling og distribution. Der eksporterer i dag til hele Europa.

Administrerende direktør siden 2008 er Carsten Friis.

Kilder 

Interiørproducenter i Danmark
Etableret i 1983
New Zealands kvindefodboldlandshold

New Zealands kvindefodboldlandshold, med kælenavnet Football Ferns, repræsenterer New Zealand i internationale fodboldturneringer for kvinder og styres af New Zealand Football (NZF). New Zealands kvindelandshold kvalificerede sig til VM i fodbold for kvinder 2007, der blev holdt i Kina i september 2007, og sendte holdet til deres første VM i 16 år, og det andet siden deres debut i international fodboldturneringer.

Holdet

Aktuel trup 
Følgende spillere blev udtaget til truppen til Algarve Cup 2020 Truppen blev annonceret den 27. februar 2020.

Antal kampe og mål er korrekt pr. 10. marts 2020 efter kampen mod .

Cheftræner: Tom Sermanni

Spillerstatistik 

Fed spillere er stadig aktive.
Statistik pr. 10. marts 2020.

{|
| valign="top" |

Spillere med flest kampe 

| valign="top" |

Topscorere

Referencer 

Kvindefodboldlandshold
Fodbold i New Zealand
Deborah Lipstadt

Deborah Esther Lipstadt (født 18. marts 1947) er en amerikansk historiker som specialiserer sig i studiet af Holocaust og af holocaustbenægtelse. I 2000 blev hun centrum for den højtprofilerede retssag ihvilken David Irving som hun havde beskrevet som holocaustbenægter, racist og antisemit, sagsøgte hende for injurier. Hun vandt retssagen. Hendes mest kendte bøger er Denying the Holocaust (1993) en analyse af holocaustbenægtelse som fænomen, History on Trial: My Day in Court with a Holocaust Denier (2005) om retssagen mod Irving, og The Eichmann Trial (2011) om retssagen mod Adolf Eichmann. Hun er professor i jødisk historie og holocauststudier ved Emory University i Georgia. I 2016 udkom filmen Denial om Irving retssagen baseret på Lipstadts bog fra 2005, skuespilleren Rachel Weisz spillede rollen som Lipstadt selv.

Referencer

Eksterne henvisninger 

Deborah Lipstadt  Faculty biography at Emory University.

Historikere fra USA
Personer fra New York City
Philippe de Villiers

Philippe de Villiers (født 25. marts 1949 i Essarts-en-Bocage, Vendée) (egentligt: vicegreve Philippe Le Jolis de Villiers de Saintignon) er en fransk iværksætter, forfatter og gaullistisk orienteret politiker. 

Han opstillede forgæves ved præsidentvalgene i 1995 og 2007.

Iværksætter 
Som 27-årig grundlagde Philippe de Villiers den historiske temapark Puy de Fou. Parken er Frankrigs næstmest besøgte forlystelsespark efter Disneyland Resort Paris.

Præsidentkandidat 
I 1994 stiftede Philippe de Villiers Bevægelsen for Frankrig (MPF). Han har tidligere været medlem af andre partier.

Han stillede op for sit parti ved præsidentvalgene i 1995 og 2007. Første gang fik han 4,74 procent af stemmerne, og anden gang fik han 2,23 procent.

Kulturminister 
I 1986–1987 var Philippe de Villiers viceminister for kultur og kommunikation i Jacques Chiracs anden regering.

Medlem af Europa-Parlamentet 
Philippe de Villiers var medlem af Europa-Parlamentet i 1994–1997, i juli–december 1999 og i 2004–2014.

Her har han blandt andet været med i Gruppen for Europæisk Frihed og Direkte Demokrati.

Medlem af Nationalforsamlingen 
Philippe de Villiers var medlem af Nationalforsamlingen i 1987-1994 og i 1997-2004.

Formand for departementsrådet 
Philippe de Villiers var medlem af departementsrådet for Vendée i 1987-2010. Han var formand i 1988-2010.

Referencer 

Præsidentkandidater fra Frankrig
Medlemmer af Europa-Parlamentet fra Frankrig
Kulturministre fra Frankrig
Gaullister
Eric Trump

Eric Frederick Trump (født 6. januar 1984) er en amerikansk forretningsmand, filantrop og tidligere reality-TV-personlighed. Han er det tredje barn af ejendomsudvikler og USA's tidligere præsident, Donald Trump, og dennes første hustru, den tjekkiske model Ivana Trump. Han arbejder sammen med sin bror Donald Trump Jr. som forvalter af The Trump Organization. Fra 2007 til 2016 grundlagde og administrerede han The Eric Trump Foundation, en velgørende organisation, som indsamlede penge for St. Jude Children's Research Hospital, som er en facilitet, der fokuserer på terminalt syge børn og kræftpatienter.

Erhvervsfolk fra USA
Filantroper fra USA
Realityshows-deltagere fra USA
Donald Trump
Union for Nationernes Europa

Union for Nationernes Europa (UEN) var en politisk gruppe i Europa-Parlamentet i 1999–2009. Gruppen samarbejdede med Alliance for Nationernes Europa.

Medlemspartier 
 Danmark: Dansk Folkeparti (1 medlem).
 Frankrig: Rassemblement pour la France et l'indépendance de l'Europe (12 medlemmer).
 Irland: Fianna Fáil (4 medlemmer).
 Italien: Patto Segni – Alleanza Nazionale (8 medlemmer), Lega Nord (4 medlemmer) og La Destra (1 medlem).
 Letland: Tēvzemei un Brīvībai/LNNK (4 medlemmer).
 Litauen: Lietuvos valstiečių ir žaliųjų sąjunga (1 medlem) og Tvarka ir teisingumas (1 medlem).
 Polen: Lov og Retfærdighed (7 medlemmer), Liga Polskich Rodzin (5 medlemmer), Samoobrona Rzeczpospolitej Polskiej (5 medlemmer) og Stronnictwo „Piast” (3 medlemmer).
 Portugal: CDS – Partido Popular (2 medlemmer) .

Dansk medlemmer 
Mogens Camre var medlem af parlamentsgruppen for starten i 1999, og indtil han gik ud af parlamentet i 2009. I sommeren 2009 var Morten Messerschmidt og Anna Rosbach Andersen kortvarigt medlemmer af gruppen.

Opløsning 
I efteråret 2009 blev gruppen Union for Nationernes Europa opløst, og medlemmerne fordelte sig til andre borgerlige partier – fortrinsvis til de to nydannede alliancer: Alliancen af Europæiske Konservative og Reformister AECR og Bevægelsen for Frihed og demokrati i Europa (Movement for a Europe of Liberties and Democracy – MELD). 

Politiske partier i Europa
Nationalkonservative partier
Etableret i 1999
Ophørt i 2010
Levenhagen

Levenhagen er en by og kommune i det nordøstlige Tyskland, beliggende i Amt Landhagen i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Levenhagen er beliggende omkring fem kilometer vest for Greifswald, syd for floden Ryck. Bundesstraße B 109 går igennem kommunen, og munder ud i ringvejen omkring Greifswald (Bundesstraße 105) øst for byen. Motorvejen A 20 passerer sydvest for kommunen.

Ud over Levenhagen findes landsbyerne Alt Ungnade, Boltenhagen og Heilgeisthof i kommunen.

Eksterne kilder og henvisninger 

 Byens side  på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Landhagen
Byer i Kreis Vorpommern-Greifswald
Balder Olrik

Balder Olrik (født 4. april 1966 i Virum) er en dansk billedkunstner, iværksætter og opfinder.

Søn af biolog Kirsten Olrik og opfinder Henrik Gerner Olrik samt storebror til gallerist Peter Amby. Balder Olrik er gift med Camilla Holck Olrik, datter af tegneren Poul Holck.

Balder Olrik blev optaget på kunstakademiet i 1982, 16 år gammel, som en af de yngste nogensinde og har en lang række udstillinger bag sig i ind- og udland. Han var idemand og medstifter af internetvirksomheden GoViral og opfinder af kompositionsappen ProChords.

Eksterne henvisninger 
 Politiken portræt - 27 Februar 2017
 Politiken portræt - 15 Maj 2011

Billedkunstnere fra Danmark
Personer i Kraks Blå Bog
Personer fra Virum
Poul Holck

Poul Holck (født 1939 i København, død 2002 i Virum) var en dansk tegner, der arbejde som bladtegner på bl.a. dagbladet Politiken og på den satiriske årbog Blæksprutten.

Poul Holck blev uddannet på Kunsthåndværkerskolen og blev i 1960 ansat ved Politiken. I 1967 indledte han samarbejde med Blæksprutten.

Udover arbejdet som illustrator og tegner bidrog han også til DRs tv-satireserier Hov-hov (1968-70) og Uha-uha (1972-74).

Poul Holcks arbejder kan opleves på Museet for Dansk Bladtegning

Eksterne henvisninger 
 
 Om Poul Holck på Museet for Dansk Bladtegnings samling på Det Kongelige Biblioteks hjemmeside

Tegnere fra Danmark